钦定古今图书集成/明伦汇编/氏族典/第102卷 > 《凌迪知万姓统谱》 > 黎淳
## 钦定古今图书集成/明伦汇编/氏族典/第102卷 > 《凌迪知万姓统谱》 > 黎淳

按《华容县志》：“淳字太朴，天顺丁丑进士第一，初为翰
林院修撰。纯皇帝即位，充经筵讲官。成化丙戌陞左
春坊左谕德，丁亥陞左庶子，丁酉陞詹事府少詹事，
戊戌陞吏部左侍郎，丁未陞南京工部尚书，已改礼
部。上疏言正风俗，革奸弊诸事。辛亥，以疾乞致仕归。
逾年，诏进一品阶荣禄大夫，寻卒，赐祭葬，谥文僖。”